 Diuterọnọmi 9  Nụrụ, Izrel, ị na-agafe Jọdan taa ka ị banye wee napụ mba ndị dị ukwuu ma dị ike karịa gị ala ha, bụ nnukwu obodo ndị e wusiri ike ruo neluigwe,ndị dị ike ma too ogologo, ụmụ Enak, bụ ndị gị onwe gị maara, ndị ị nụkwara ka a na-ekwu banyere ha, sị, Ònye pụrụ iguzosi ike nihu ụmụ Enak?Ị makwaara nke ọma taa na Jehova bụ Chineke gị na-ebutere gị ụzọ ka ị na-agafe. Ọ bụ ọkụ na-erepịa ihe. Ọ ga-ala ha niyi, ya onwe ya ga-emerikwa ha nihu gị; ị ga-anapụkwa ha ala ha ma bibie ha ọsọ ọsọ, dị nnọọ ka Jehova gwara gị.Mgbe Jehova bụ Chineke gị ga-akwapụ ha nihu gị, asịla nobi gị, Ọ bụ nihi ezi omume m ka Jehova ji kpọta m ka m nweta ala a, ebe ọ bụkwanụ nihi ajọ omume nke mba ndị a ka Jehova ji na-achụpụ ha nihu gị.Ọ bụghị nihi ezi omume gị ma ọ bụ nihi na obi gị ziri ezi ka i ji abanye inweta ala ha; nezie, ọ bụ nihi ajọ omume nke mba ndị a ka Jehova bụ Chineke gị ji achụpụ ha nihu gị, nakwa ka e wee mezuo okwu Jehova ṅụụrụ nna nna gị hà, bụ Ebreham, Aịzik, na Jekọb, niyi.Ị ga-amarakwa na ọ bụghị nihi ezi omume gị ka Jehova bụ Chineke gị ji enye gị ezi ala a ka ọ bụrụ nke gị; nihi na unu bụ ndị na-ekwesi olu ike.Cheta: Echefula otú i si kpasuo Jehova bụ Chineke gị iwe nala ịkpa. Malite nụbọchị i si nala Ijipt pụọ ruo mgbe unu bịarutere ebe a, unu anọwo na-enupụrụ Jehova isi site nàgwà unu na-akpaso ya.Ọbụna na Horeb, unu kpasuru Jehova iwe nke mere na Jehova wesoro unu oké iwe ruo nókè nke ịchọ ịla unu niyi.Mgbe m gbagooro nugwu ịnata mbadamba nkume abụọ ahụ, bụ mbadamba nkume nke ọgbụgba ndụ unu na Jehova, m nọ nugwu ahụ ruo ụbọchị iri anọ, ehihie na abalị, erighị m nri, aṅụghịkwa m mmiri,Jehova wee nye m mbadamba nkume abụọ e ji mkpịsị aka Chineke dee ihe na ha; e dekwara na ha okwu niile Jehova si netiti ọkụ gwa unu nugwu ahụ nụbọchị unu zukọtara.O wee ruo mgbe ụbọchị iri anọ ahụ gasịrị, ehihie na abalị, na Jehova nyere m mbadamba nkume abụọ ahụ, bụ mbadamba nkume nke ọgbụgba ndụ ahụ;Jehova wee sị m, Bilie, si nebe a gbadaa ọsọ ọsọ, nihi na ndị gị bụ ndị ị kpọpụtara nIjipt emewo omume na-eweta mbibi. Ha emewo ngwa ngwa hapụ ụzọ m nyere ha iwu ka ha soro. Ha emeworo onwe ha ihe oyiyi a wụrụ awụ.Jehova wee gaa nihu ịsị m, Ahụwo m ndị a, ma, lee! ha bụ ndị na-ekwesi olu ike.Hapụ m ka m laa ha niyi ma hichapụ aha ha nokpuru eluigwe, ka m meekwa ka ị bụrụ mba dị ike, nke nwekwara ụba mmadụ karịa ha.E mesịa, m tụgharịrị wee si nugwu ahụ gbadata, ka ugwu ahụ nọ na-ere ọkụ; ebukwa m mbadamba nkume abụọ nke ọgbụgba ndụ ahụ naka m abụọ.M wee lee anya, ma, lee, unu emehiewo Jehova bụ Chineke unu! Unu emeworo onwe unu nwa ehi a wụrụ awụ. Unu emewo ngwa ngwa hapụ ụzọ Jehova nyere unu iwu ka unu soro.Eji m aka m abụọ buru mbadamba nkume abụọ ahụ kụọ ha nala ma kụrisịa ha nihu unu.M wee daa nala nihu Jehova, dị ka m mere noge mbụ, ruo ụbọchị iri anọ, ehihie na abalị. Erighị m nri, aṅụghịkwa m mmiri, nihi mmehie niile unu mere wee mee ihe ọjọọ nanya Jehova iji kpasuo ya iwe.Nihi na egwu tụrụ m maka iwe dị ọkụ Jehova wesoro unu ruo nókè nke ịchọ ịla unu niyi. Otú ọ dị, Jehova gere m ntị noge ahụkwa.Jehova wesokwara Erọn oké iwe nke na ọ fọrọ nke nta ka ọ laa ya niyi; ma arịọsiri m arịrịọ ike maka Erọn noge ahụ.Ebuuru m mmehie ahụ unu mere, ya bụ, nwa ehi ahụ, m wee kpọọ ya ọkụ ma gwerie ya, m gweriri ya nke ọma ruo mgbe ọ dị ka uzuzu; e mesịa, m wụnyere ntụ ya nime iyi nke si nugwu ahụ na-asọdata.Na Tabera nakwa na Masa nakwa na Kibrọt-hateeva, unu kpasukwara Jehova iwe.Mgbe Jehova zipụrụ unu na Kedesh-bania, sị, Gbagoonụ nweta ala ahụ m ga-enye unu! unu nupụrụ isi niwu Jehova bụ Chineke unu, unu enweghịkwa okwukwe nebe ọ nọ, unu egeghịkwa ntị nolu ya.Unu anọwo na-enupụrụ Jehova isi site nàgwà unu na-akpaso ya malite nụbọchị m matara unu.Ya mere, m dara nala nihu Jehova ruo ụbọchị iri anọ, ehihie na abalị, nihi na m dara nala otú ahụ maka na Jehova sịrị na ya ga-ala unu niyi.M wee malite ịrịọsi Jehova arịrịọ ike, sị, Ọkaakaa Onyenwe anyị Jehova, biko, ebibila ndị gị, bụ ihe onwunwe nke aka gị, ndị i ji ịdị ukwuu gị napụta, ndị i ji aka dị ike kpọpụta nIjipt.Cheta ndị ohu gị bụ Ebreham, Aịzik na Jekọb. Elekwasịla anya nisi ike nke ndị a na-eme nakwa najọ omume ha na mmehie ha,ka ala nke i si kpọpụta anyị wee ghara ịsị: Ọ bụ nihi na ike adịghị Jehova ịkpọga ha nala o kwere ha ná nkwa, ọ bụkwa nihi na ọ kpọrọ ha asị mere o ji kpọpụta ha ka o wee gbuo ha nala ịkpa.Ha onwe ha bụkwa ndị gị nakwa ihe onwunwe nke gị, ndị i ji ike gị dị ukwuu na ogwe aka ị gbatịrị agbatị kpọpụta. 